Bag‘dodning shialar yashaydigan dahasida va shahar chetida bombalar portlatilishi oqibatida 16 kishi halok bo‘ldi. Bu haqda mahalliy politsiya xabar bermoqda. Birinchi bomba 5 iyul kechki payt shaharning sharqiy qismida joylashgan shialar yashaydigan al-Oboydiy dahasida qahvaxona oldida portlatildi. Buning oqibatida 4 kishi halok bo‘ldi va yana 14 kishi yaralandi. Bag‘doddan janubi-sharqiy yo‘nalishda joylashgan Jisr Diyola shaharchasida kichik restoran oldida yana bitta bomba portlatildi. Natijada 4 kishi halok bo‘ldi, 11 kishi yaralandi. Avvalroq avtobus bekatlaridan birida portlatilgan bomba oqibatida 4 kishi halok bo‘lib, 9 kishi yaralangan edi. Yana bitta bomba Bag‘dodning shimoli-sharqiy qismida joylashgan Shulla tumanidagi avtobus bekatlaridan birida portlatildi, oqibatda 4 kishi halok bo‘ldi. Iroq davlat gospitallari halok bo‘lganlar sonini tasdiqladi.